My name is Miss L - The Ghan Kebab House
Home Dinner The Ghan Kebab House
Mar 15, 2016 | Posted by	Miss L | Dinner	|
Tags: afghandinnerkilburnmiddle easternthe ghan kebab house Braamfontein-leeu toe ŉ rolprentster | Maroela Media
Braamfontein-leeu toe ŉ rolprentster
Die Braamfontein-leeu wat sosiale media sedert Maandagaand aan die gons het, is toe die hele tyd ŉ rolprentster.
Scott Simpson, woordvoerder van die Leeupark naby Johannesburg, het Woensdag aan Maroela Media bevestig dat die leeu wat Maandagaand in Braamfontein afgeneem is, een van die park se leeus is.
“Dit is een van ons leeus. Hy is gebruik in die verfilming van ŉ toneel vir ŉ plaaslike produksiemaatskappy,” het Simpson gesê. “Die leeu het geensins ‘in die strate rondgedwaal’ soos sommige mense beweer het nie. Die produksiemaatskappy het die gebied waar die verfilming plaasgevind het, afgesper en ons personeel en hanteerders was heeltyd daar om met die leeu te werk. Niemand was ooit in enige gevaar nie.”
Foto’s van die leeu in ŉ straat in Braamfontein is sedert Maandagaand wyd op sosiale media versprei en gebruikers het bespiegel of die leeu dalk uit ŉ reservaat ontsnap het en of die foto’s dalk net gemanipuleer is.
Simpson wou nie bekendmaak watter rolprent of advertensie Maandagaand verfilm is nie, maar het gesê leeus van die Leeupark word gereeld vir verfilmingdoeleindes gebruik. “Ons het ŉ paar leeus waarmee die hanteerders gemaklik is en wat vir verfilming gebruik word. Dit is glad nie ŉ buitengewone ding nie. Ons het ŉ hele departement wat met hierdie aspek werk.”
Volgens EWN is die spesifieke leeu wat Maandagaand gebruik is se naam Columbus en was hy ook voorheen in die bekende Amerikaanse rolprent Blended te sien.
Plaasbaba maak onverwagse verskyning
Ek hoop almal wat so op hol was… het nou ge kalmeer… gedink dit klink te goed om waar te wees…gelukkig is Oom leeu uitgeken… en kan als nou weer normaal verloop”’ maar teminste was dit n storie om op te volg.
Sjoe, ek het darem maar gemengde gevoelens oor ou vuilbaard wat in so omgewing gesit word om bloot net te “roam” vir ons satisfaksie,
Daar is seker al soveel stertjies aangelas. Ons gaan seker nog hoor mense was aangeval……
Genugtig. Dankie tog………….
Hy word seker in “Simba”chips advertensie gebruik!
HAHAHAHAHAHA iemand anders het vir bietjie vermaaklikheid gesorg dis beter as om te lees van Julius of Jacob.
Dalk is dit vir die verfilming van Zoo….
Ek het Braamfintein se strate nog nooit so leeg gesien nie. En die mense in die buiteland sê mos daar loop leeus in SA se stede se strate rond. Nou kyk dis waar.